**Szombathely Megyei Jogú Város Önkormányzata Közgyűlésének**

**12/2025. (IV.30.) önkormányzati rendelete**

**az önkormányzat 2025. évi költségvetéséről szóló 4/2025. (II.28.) önkormányzati rendelet módosításáról**

[1] A központi támogatásokból származó többletbevételeknek, közgyűlési döntés végrehajtásának átvezetése céljából szükséges az önkormányzat 2025. évi költségvetéséről szóló 4/2025. (II.28.) önkormányzati rendelet módosítása. Továbbá a rendeletmódosítás célja, hogy Szombathely Megyei Jogú Város Önkormányzata a Magyarország gazdasági stabilitásáról szóló 2011. évi CXCIV. törvényben foglalt rendelkezéseknek eleget tegyen.

[2] Szombathely Megyei Jogú Város Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Az önkormányzat 2025. évi költségvetéséről szóló 4/2025. (II. 28.) önkormányzati rendelet (a továbbiakban: Rendelet) 2. § (1) és (2) bekezdése helyébe a következő rendelkezések lépnek:

„(1) A Közgyűlés az Önkormányzat 2025. évi költségvetésének bevételi főösszegét 29.076.100 eFt-ban, kiadási főösszegét 29.764.441 eFt-ban állapítja meg.

(2) A működési bevételek és kiadások egyenlegét –1.326.736 eFt-ban, a finanszírozási célú kiadásokat (pénzügyi lízing tőke része) -120.750 eFt-ban, az ezeket finanszírozó előző évek működési maradványát +710.086 eFt-ban határozza meg. Az így számított működési egyenleg -737.400 eFt.”

**2. §**

A Rendelet 1-19. melléklete helyébe az 1-19. melléklet lép.

**3. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2025. április 30.**

**/: Dr. Károlyi Ákos :/
jegyző**